John Westbergh

Johan «John» WestberghSvensk Sporthistoria: Längdskidor Sverige - Svenska OS, VM och EM-medaljörer (autografsamling, besøkt 13. november 2013) (født 6. august 1915 i Myckelgensjö, død 12. november 2002 i Bredbyn) var en svensk kombinertløper, langrennsløper og skiskytter. Westbergh vant bronse i militært patruljeløp under vinter-OL i 1936. Militært patruljeløp, en forløper til skiskyting, var demonstrasjonssport under OL 1936, medaljevinnerne fikk OL medaljer, men havnet ikke i den offisielle statistikken.

I VM i Lahtis i 1938 tok han sølvmedalje i kombinert. I VM i Zakopane i 1939 mislyktes han i kombinert og ble nummer 15, men han var på det svenske laget som tok sølvmedalje på 4 x 10 km stafett. Han ble også nummer 19 på 18 km langrenn i dette mesterskapet. Westbergh vant 18 km i Holmenkollen i 1938 og ble nummer 2 i kombinert. Han ble også nummer 3 i kombinert i 1940 og 4 i 1939. I 1941 ble han nummer 2 i kombinert i Lahtisspelen.Lahden Kaupunginmuseo (Lahtis bymuseum): Resultater kombinert 1941  (besøkt 13. november 2013)

Westbergh ble fire ganger svensk mester i kombinert, i 1938, 1940, 1941 og 1942. Han tok sølv i 1936, 1939 og 1945, og bronse i 1946. Han ble svensk lagmester for Anundsjö IF på 30 km i 1940 og i kombinert i 1942. I 1945 og 1947 ble han svensk mester i skifeltskyting, og han tok bronse i 1949. Westbergh spilte også fotball for Anundsjö IF og drev med skyting for Anundsjö skytteförening.

Han var allrounder, noe som blant annet kom til uttrykk ved at han i 1940 stilte opp i alle øvelsene under det svenske mesterskapet på ski. Det endte med 22.-plass på 15 km, 4. på 30 km, 10. på 50 km, 1. i kombinert og 37.-plass i spesielt hopp.Anundsjö Idrottsförening: Intervju med Andreas Westman och John Westbergh (besøkt 13. november 2013)

John Westbergh  representerte det meste av tiden Anundsjö IF, men i kortere perioder også I 19:s IF og Brännans IF. Han fikk hederstegnet Stor Grabb i 1948. Han var far til Håkan Westbergh, som også ble svensk mester i kombinert og deltok i VM.

 Referanser 

 Kilder 
 Anundsjö Idrottsförening: John Westbergh, samlade minnen 1 (skrevet av Vidar Martinell, besøkt 13. november 2013)
 Svenska Skidförbundet: Nordiska grenar (OL- og VM-deltakere, besøkt 13. november 2013)
 Svenska Skidförbundet: Backe/nordisk kombination (svenske mestere, besøkt 13. november 2013)
 Svenska Skidförbundet: Stor Grabb - Skidåkarnas Hederstecken (besøkt 13. november 2013)

 Eksterne lenker 


Kategori:Svenske kombinertløpere
Kategori:Svenske langrennsløpere
Kategori:Svenske skiskyttere
Kategori:Personer fra Örnsköldsviks kommun